
Temeljem Odluke Upravnog odbora „ZAKLADE VELEUČILIŠTA IVANIĆ-GRAD“, Ivanić-Grad, Moslavačka 13 (u daljnjem tekstu: Zaklada) sukladno Pravilniku o stipendiranju studenata i dodjeli materijalnih potpora studentima Veleučilišta Ivanić-Grad-v_3 (u daljnjem tekstu: Pravilnik) Upravitelj Zaklade objavljuje dana 11.11.2026. sljedeći
N A T J E Č A J 

ZA DODJELU STIPENDIJA STUDENTIMA VELEUČILIŠTA IVANIĆ-GRAD 

U STANJU SOCIJALNE POTREBE

KOJA SE DODJELJUJE REDOVITIM STUDENTIMA VELEUČILIŠTA IVANIĆ-GRAD

U AKADEMSKOJ GODINI 2026./2027.

.
I.

Upravni odbor Zaklade raspisuje Natječaj za dodjelu stipendija studentima Veleučilišta Ivanić-Grad u stanju socijalne potrebe koja se dodjeljuje redovitim studentima Veleučilišta Ivanić-Grad u akademskoj godini 2026./2027. (u daljnjem tekstu: Natječaj), sukladno odredbama Pravilnika i Statuta Zaklade.

II.
Izrazi koji se koriste u ovom Natječaju, a imaju rodni značaj, bez obzira na to koriste li se u ženskom ili muškom rodu na istovjetan način obuhvaćaju i ženski i muški rod.

III.

Zaklada u akademskoj godini 2026./2027. dodjeljuje do 5 (pet) stipendija redovitim studentima Veleučilišta Ivanić-Grad u stanju socijalne potrebe. 

IV.

Studenti u stanju socijalne potrebe su studenti slabijeg socijalno-ekonomskog statusa.

Student slabijeg socijalno-ekonomskog statusa je student samac ili student član kućanstva čiji prosječno ostvareni mjesečni prihod po članu kućanstva ne prelazi više od 100 % proračunske osnovice.

Iznos proračunske osnovice za svaku kalendarsku godinu utvrđuje Vlada Republike Hrvatske te se ista primjenjuje kao kriterij za dodjelu stipendije koja se dodjeljuje u akademskoj godini u kojoj započinje zimski semestar te kalendarske godine. 

Pororačunska osnovica za 2026. godinu iznosi 441,41 € (NN 152/2025).

V.

Stipedniju studentima u stanju socijalne odredbe može dobiti svaki redoviti student Veleučilišta Ivanić-Grad, neovisno studira li na stručnom prijediplomskom ili stručnom diplomskom studiju koji se izvode na Veleučilištu Ivanić-Grad te neovisno o tome na kojoj godini studija student studira na stručnom prijediplomskom ili stručnom diplomskom studiju koji se izvode na Veleučilištu Ivanić-Grad.
VI.

Stipendije se dodjeljuju studentima koji se prijave na Natječaj, a prema uvjetima Natječaja ostvare najveći broj bodova, sukladno odredbama Pravilnika, pod uvjetima da student ispuni sve uvjete Natječaja.

Uvjeti za dodjelu stipendije na ovom Natječaju propisani su odredbama članka 15. do 18. Pravilnika, koji je objavljen na mrežnim stranicama Zaklade: www.zvig.hr.
Sve dodatne informacije o stipendiranju studenata prema ovom Natječaju, uključujući i sustav bodovanja dostupne su studentima na mrežnim stranicama Zaklade: www.zvig.hr .
VII.

Na Natječaj se mogu javiti studenti Veleučilišta, koji zadovoljavaju sljedeće uvjete:

· da je državljanin Republike Hrvatske, što dokazuje preslikom osobne iskaznice, uz predočenje originalne osobne iskaznice na zahtjev Upravitelja Zaklade

· da je redoviti student Veleučilišta, što dokazuje Potvrdom iz ISVU sustava

· da redovito ispunjava svoje studentske obveze, sukladno izvedbenom planu studija koji pohađa te da akademsku godinu nije upisao parcijalno ili drugi put, što dokazuje Potvrdom o prijepisu ocjena iz ISVU sustava

· da ne prima druge stipendije, što dokazuje pisanom izjavom pod moralnom, materijalnom i kaznenom odgovornošću (nije potrebna ovjera potpisa kod javnog bilježnika).

VIII.

Na natječaj za stipendiju ne mogu aplicirati:

· studenti koji studiraju u statusu izvanrednog studenta

· studenti u statusu apsolventa

· studenti koji imaju upisano mirovanje studentskih obveza u akademskoj godini u kojoj se provodi natječaj za dodjelu stipendije 

· studenti korisnici drugih stipendija

· studenti kojima je izrečena stegovna mjera prema Pravilniku o stegovnoj odgovornosti studenta na Veleučilištu.

IX. 

Pored dokaza, kojim dokazuje svoj status, kako je navedeno pod točkom VII. ovog Natječaja, student mora dostaviti:

· izjavu pod punom moralnom, materijalnom i kaznenom odgovornošću o tome koje osobe čine njeno kućanstvo, navodeći za svakog člana kućanstva: ime i prezime, adresu prebivališta, OIB i srodstvo sa studentom (na istoj potpis studenta ne mora biti ovjerovljen po javnom bilježniku

· za studenta i svakog člana kućanstva Potvrdu nadležne ispostave Porezne uprave o visini dohotka i primicima u 2025. godini.

X.

Zamolba za dodjelu stipendije podnosi se Upravitelju Zaklade, elektroničkom poštom na adresu: upravitelj.zaklade@zvig.hr, s tim da uz zamolbu prilaže dokaze za ispunjenje uvjeta iz točke VI. i IX.ovog Natječaja.

Zamolba, s prilozima kojima student dokazuje svoj status i mogućnost podnošenja zamolbe za dodjelu stipendije dostavlja se najkasnije 30.11.2026. 

XI. 

Upravitelj Zaklade ovlašten je do donošenja odluke o dodjeli stipendije od pojedinog kandidata zatražiti da dostavi dodatnu dokumentaciju ili zatražiti na uvid origirnal dokumentacije.

XII.

Iznos jedne godišnje stipendije u akademskoj godini 2026./2027. (01.10.2026.-31.07.2027.) po studentu iznosi 1.000,00 € (tisućueura).

Stipendija se isplaćuje u deset jednakih obroka, tijekom akademske godine, s tim da se svaki obrok stipendije isplaćuje do 15. u mjesecu za tekući mjesec.
Prvi obrok isplaćuje se do 15.12.2026. s tim da se uz njega isplaćuju i obroci stipendije za listopad i studeni 2026. godine, dakle za razdoblje od početka akademske godine za koju je studentu odobrena stipendija (2026./2027.).

Ako isplata stipendije studentu ne bude izvršenu u roku, studentu pripada pravo na isplatu svih dospjelih iznosa anuiteta stipendije od početka akademske godine do trenutka isplate cjelokupnog dospjelog neplaćenog iznosa stipendije, beskamatno.
Ivanić-Grad; 11.11.2026.

